stanford-oval/wikipedia huggingface dataset:
Lucasinterrieri

| Lucasinterrieri |
| --- | --- |

Avaintiedot
Alkuperämaa:   Englanti,  Iso-Britannia
Määrä:  yli 700 Lucas Terrier Club:iin rekisteröityä yksilöä
Rodun syntyaika:  1900-luvun alku
Alkuperäinen käyttö:  fasaanin ja kaniinin metsästys mahdollisesti rottien, saukkojen ja mäyrien metsästys
Nykyinen käyttö:  seurakoira
Elinikä:  12–15 vuotta
Muita nimityksiä:  Lucas Terrier
FCI-luokitus:  ei
Ulkonäkö
Paino:  uros 6–9 kg, narttu 5–8 kg
Säkäkorkeus:  uros 25–30 cm, narttu 22,5–27,5 cm
Väritys:  ruskea tai valkokirjava
Lucasinterrieri (Lucas Terrier) on englantilainen koirarotu. Sitä ei ole virallisesti tunnustettu FCI:ssä eikä suurimmissa kansallisissa kenneljärjestöissä. Sitä ei tule sekoittaa myöhemmin Skotlannissa luotuun rotuun nimeltä sporting lucas terrier, jonka United Kennel Club on hyväksynyt.
Ulkomuoto

Lucasinterrieri on pienempi ja sillä on myös pienempi pää kuin nykyisellä sealyhaminterrierillä. Se voi olla väriltään joko ruskea eri sävyissään (mm. fawn, punainen, tummanruskea) tai kaksivärinen. Ensiksi mainitulla sallitaan tumma satula ja valkoiset merkit. Kaksivärisen pohjaväri on valkoinen, jossa on tummemmat (ruskeat, mäyränharmaat tai mustat) laikut; siinä voi toisinaan olla myös kolmea väriä (valkoinen-black&tan tai valkoinen-mäyränharmaa-tan). Uroksen säkäkorkeus on 25–30 cm ja paino 6–9 kg, nartulla vastaavat mitat ovat 22,5–27,5 cm ja 5–8 kg.
Luonne ja käyttäytyminen

Lucasinterrieri on luonteeltaan lempeä, eikä sen tule olla aggressiivinen.
Alkuperä

Rotu on nimetty kehittäjänsä, Lucasin baronettiin kuuluneen ja Konservatiivipuolueessa vaikuttaneen parlamentaarikon Sir Jocelyn Morton Lucasin (1889–1980) mukaan. Innokkaana metsästäjänä hän alkoi kasvattaa sealyhaminterrierejä fasaanin ja kaniinin metsästykseen ja risteytti niitä norfolkinterrierin kanssa parantaakseen haluttuja työskentelyominaisuuksia. Eräiden lähteiden mukaan hän käytti jalostukseen myöhemmin myös lyhytraajaisia spanieleita, jotta haukkuminen metsästyksen aikana saatiin jalostettua työskentelyominaisuuksiin. Eräiden lähteiden mukaan rotu olisi jalostettu alun perin rottien, saukkojen ja mäyrien metsästykseen.
Sir Lucasin tultua vanhaksi hänen jalostustyötään jatkoi rouva Enid Plummer, ja kumpaisenkin kuoltua 1980-luvulla kasvatustyö siirtyi rouva Jumbo Frostille. Frost perusti Lucas Terrier Club -rotujärjestön ja jatkoi kasvatusta omaan kuolemaansa eli vuoteen 2009 asti.
Sir Lucas oli toivonut, ettei hänen metsästysterrieristään tehtäisi koskaan show-koiraa. Vastoin hänen tahtoaan rotua alettiin kuitenkin kasvattaa rotujärjestön perustamisen jälkeen myös perhekoiraksi, ja nykyisin sen pääasiallinen käyttötarkoitus on toimia seura- ja näyttelykoirana.
Alkuperä > Sporting Lucas Terrier

Lucasinterrierin jalostuksen suunnasta huolestuneena Brian Plummer risteytti rotuun ns. working russell-terrieriä ja erinäisiä fell-tyyppisiä (pohjoisenglantilainen terrierityyppi, joihin kuuluu mm. lakelandin- ja patterdalenterrieri) metsästysterrierejä saadakseen hyvät käyttöominaisuudet takaisin. Lucas Terrier Club ei kuitenkaan hyväksynyt näitä koiria rekisteriinsä, sillä ne eivät olleet enää puhdasrotuisia lucasinterrierejä. United Kennel Club tunnusti sporting lucas terrierin vuonna 2002 nykyisellä nimellään, joka korostaa sen jalostuksen pääpainoa tehokkaana työkoirana ja halua säilyttää sen käyttöominaisuudet.
Lucasinterrieri penkillä.
Kolme lucasinterrieriä: vasemmanpuolimmaisella satula, kahdella seuraavalla tavanomainen vaaleanruskea (fawn) väritys.
Luettelo Budapestin metron asemista

Budapestin metron ja lähijunien linjakartta.
Tämä on luettelo Budapestin metron asemista.
Asemat

| Asema | Kuva | Linja | Avattu |
| --- | --- | --- | --- |
| 2 Janos Pal papa ter II. János Pál pápa tér |  |  | 20140328 28.3.2014 |
| Arany János utca |  |  | 19811230 30.12.1981 |
| Astoria |  |  | 19700402 2.4.1970 |
| Bajcsy-Zsilinszky út |  |  | 18960502 2.5.1896 |
| Bajza utca |  |  | 18960502 2.5.1896 |
| Batthyány tér |  |  | 19721222 22.12.1972 |
| Bikás park |  |  | 20140328 28.3.2014 |
| Blaha Lujza tér |  |  | 19700402 2.4.1970 |
| Corvin-negyed |  |  | 19761231 31.12.1976 |
| Deák Ferenc tér |  |    | 18960502 2.5.1896 |
| Deli palyaudvar Déli pályaudvar |  |  | 19721222 22.12.1972 |
| Dozsa György ut Dózsa György út |  |  | 19841107 7.11.1984 |
| Ecseri út |  |  | 19800420 20.4.1980 |
| Ferenciek tere |  |  | 19761231 31.12.1976 |
| Forgách utca |  |  | 19901214 14.12.1990 |
| Fövam ter Fővám tér |  |  | 20140328 28.3.2014 |
| Gyöngyösi utca |  |  | 19901214 14.12.1990 |
| Göncz Árpád városközpont |  |  | 19841107 7.11.1984 |
| Határ út |  |  | 19800420 20.4.1980 |
| Hösök tere Hősök tere |  |  | 18960502 2.5.1896 |
| Kalvin ter Kálvin tér |  |   | 19761231 31.12.1976 |
| Kelenföld vasútállomás |  |  | 20140328 28.3.2014 |
| Keleti pályaudvar |  |   | 19700402 2.4.1970 |
| Kodály körönd |  |  | 18960502 2.5.1896 |
| Kossuth Lajos tér |  |  | 19721222 22.12.1972 |
| Köbanya-Kispest Kőbánya-Kispest |  |  | 19800420 20.4.1980 |
| Lehel tér |  |  | 19811230 30.12.1981 |
| Mexikói út |  |  | 19731230 30.12.1973 |
| Moricz Zsigmond körter Móricz Zsigmond körtér |  |  | 20140328 28.3.2014 |
| Nagyvárad tér |  |  | 19761231 31.12.1976 |
| Nepliget Népliget |  |  | 19800420 20.4.1980 |
| Nyugati pályaudvar |  |  | 19811230 30.12.1981 |
| Oktogon |  |  | 18960502 2.5.1896 |
| Opera |  |  | 18960502 2.5.1896 |
| Puskás Ferenc Stadion |  |  | 19700402 2.4.1970 |
| Pöttyös utca |  |  | 19800420 20.4.1980 |
| Pillangó utca |  |  | 19700402 2.4.1970 |
| Rakoczi ter Rákóczi tér |  |  | 20140328 28.3.2014 |
| Semmelweis Klinikák |  |  | 19761231 31.12.1976 |
| Szechenyi furdö Széchenyi fürdő |  |  | 18960502 2.5.1896 |
| Szell Kalman ter Széll Kálmán tér |  |  | 19721222 22.12.1972 |
| Szent Gellért tér – Műegyetem |  |  | 20140328 28.3.2014 |
| Ujbuda-központ Újbuda-központ |  |  | 20140328 28.3.2014 |
| Ujpest-központ Újpest-központ |  |  | 19901214 14.12.1990 |
| Ujpest-varoskapu Újpest-városkapu |  |  | 19901214 14.12.1990 |
| Vörösmarty ter |  |  | 18960502 2.5.1896 |
| Vörösmarty utca |  |  | 18960502 2.5.1896 |
| Örs vezér tere |  |  | 19700402 2.4.1970 |
Aiheesta muualla

Kuvia tai muita tiedostoja aiheesta Budapestin metroasemat Wikimedia Commonsissa
Lombokinsalmi

| Lombokinsalmi> Selat Lombok |
| --- | --- |

Maantiede
Sijainti:  Indonesia
Merialue:  Intian valtameri ja Balinmeri
Lombokinsalmi (indonesiaksi Selat Lombok) on Balinmerellä sijaitseva salmi, joka yhdistyy Intian valtamereen. Se sijaitsee Nusa Penidan ja Lombokin saarten välissä Indonesiassa. Se on syvyydeltään yli 1 100 metriä ja leveydeltään 20–40 kilometriä.
Salmi on ekologisesti huomattava, sillä sitä pitkin kulkee kaakkoisaasialaista ja austroaasialaista eliölajistoa erottava Wallacen linja. Salmen koralliriuttojen on todettu olevan yksi maailman monipuolisimmista ja tuottavimmista ekosysteemeistä. Korallit, sienet ja huokoseläimet tarjoavat suojaa pienille kaloille, katkaravuille, etanoille ja muille organismeille. Myös jotkin harvinaiset ja uhanalaiset meren eliöt, kuten valaat ja delfiinit viihtyvät siellä. Lombokinsalmi on merkittävä tekijä Indonesian ja myös muiden sitä ympäröivien Kaakkois-Aasian maiden taloudessa. Se on tärkeä kauppareitti Malakansalmen varrella ja on tehnyt Lombokin saaresta suositun matkailukohteen.
Lombokinsalmen läpi liikennöi vuonna 2018 noin 40 000 alusta.
Edguyn diskografia

| 0 | 1 | 2 |
| --- | --- | --- |

Julkaisut
| ↙Studioalbumit | 10 |  |
| ↙Livealbumit | 2 |  |
| ↙Kokoelmat | 3 |  |
| ↙EP:t | 2 |  |
| ↙Singlet | 3 |  |
| ↙Videot | 3 |  |
| ↙Musiikkivideot | 7 |  |
Edguy on vuonna 1992 perustettu saksalainen power metal -yhtye.
Studioalbumit

Savage Poetry (1995,  Omakustanne)
Kingdom of Madness (1997,  AFM)
Vain Glory Opera (1998,  AFM)
Theater of Salvation (1999,  AFM)
Mandrake (2001,  AFM)
Hellfire Club (2004,  Nuclear Blast)
Rocket Ride (2006,  Nuclear Blast)
Tinnitus Sanctus (2008,  Nuclear Blast)
Age of the Joker (2011,  Nuclear Blast)
Space Police – Defenders of the Crown (2014,  Nuclear Blast)
Livealbumit

Burning Down the Opera (2003)
Fucking With F*** – Live (2009)
Kokoelmat

Hall of Flames (2004)
The Singles (2008)
Monuments (2017)
EP:t

King of Fools (2004)
Superheroes (2005)
Singlet

Painting on the Wall (2001)
Lavatory Love Machine (2004)
Robin Hood (2011)
Demot

Children of Steel (1994)
Evil Minded (1994)
Savage Poetry (1995)
DVD:t

Superheroes (2005)
Fucking with Fire: Live (2009)
Monuments (2017)
Musiikkivideot

"All the Clowns" (2001)
"King of Fools" (2004)
"Lavatory Love Machine" (2004)
"Superheroes" (2005)
"Ministry of Saints" (2008)
"Robin Hood" (2011)
"Love Tyger" (2014)
Lombardian ympäriajo 2022

Lombardian ympäriajo 2022 oli järjestyksessään 116. maantiepyöräilyn miesten Lombardian ympäriajo. Se käytiin 253 kilometrin reitillä Bergamosta Comoon 8. lokakuuta 2022. Kilpailu kuului UCI World Touriin.
Tadej Pogačar voitti kilpailun toisen kerran peräkkäin. Hän teki Civiglion nousussa iskun, johon vain Enric Mas ja Mikel Landa pystyivät vastaamaan. Mas teki kilpailun viimeisessä nousussa, San Fermo della Battagliassa, useita ratkaisuyrityksiä, minkä seurauksena Landa putosi kärkikaksikon vauhdista. Loppukirissä Pogačar kukisti Masin. Pogačarista tuli ensimmäinen pyöräilijä, joka voitti uransa kaksi ensimmäistä Lombardian ympäriajoa.
Kaksi tähtiluokan pyöräilijää ajoi uransa viimeisen kilpailun: Alejandro Valverde sijoittui kuudenneksi ja Vincenzo Nibali 24:nneksi.
Osallistuneet joukkueet

Lähde: Pro Cycling Stats
Lombardo

Lombardo on muun muassa seuraavien henkilöiden sukunimi:
Adesio Lombardo (1925–?), uruguaylainen koripalloilija ja olympiamitalisti
Antonio Lombardo (1892–1928), italialais-yhdysvaltalainen rikollisjohtaja
Coleby Lombardo (s. 1978), yhdysvaltalainen entinen lapsinäyttelijä
Dave Lombardo (s. 1965), yhdysvaltalainen rumpali
Guy Lombardo (1902–1977), kanadalais-yhdysvaltalainen kapellimestari, orkesterinjohtaja ja viulisti
Mauro Ezequiel Lombardo, Duki (s. 1996), argentiinalainen rap-artisti, laulaja-lauluntekijä ja muusikko
Pietro Lombardo (1435–1515), italialainen kuvanveistäjä ja arkkitehti
Rosalia Lombardo (1918–1920), italialainen muumioitu lapsi.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Lomarengas

Lomarengas on suomalainen vuokrattavia loma-asuntoja välittävä yritys. Se on perustettu yhdistyksenä vuonna 1967 ja muutettu yhtiöksi vuonna 1997.  Vuonna 2020 Lomarenkaan verkkopalvelussa oli yli 260 000 kävijää kuukaudessa.Vuokrattavia lomakohteita on lähes 4 000 ympäri Suomea, ja yhteenlaskettu majoituskapasiteetti yli 16 000 vuodepaikkaa. Lomarengas on esimerkiksi Lapin suurin majoittaja yli 6 000 vuodepaikallaan. Tarjolla on ranta- ja rinnemökkejä, huviloita ja huoneistoja sekä erähenkisiä asumuksia koko Suomessa.
Lomarengas osti Metsähallitukselta Villin Pohjolan tuotemerkin ja majoitusliiketoiminnan syksyllä 2012. Suurin osa Metsähallituksen omistamista kämpistä ja sen välittämistä lomamökeistä siirtyi Lomarenkaan kautta vuokrattavaksi. Eräkämppien omistus säilyi Metsähallituksella.
Lomarengas Oy on yksityinen yritys, jonka suurin osakkeenomistajaryhmä ovat mökinomistajat ja matkailuyrittäjät. Lomarengas-konsernin liikevaihto vuonna 2020 oli noin 35 miljoonaa euroa. Yrityksen palveluksessa on 34 henkeä. Kotimaan myynnin osuus liikevaihdosta on noin 70 % ja ulkomaan myynnin osuus noin 30 % liikevaihdosta.
Lomarengas-konserniin kuuluvat emoyhtiö Lomarengas Oy, Ylläksen Matkailu Oy, Villi Pohjola Oy sekä KRT Yhtiöt Oy. Ylläksen Matkailu Oy on Ylläksen johtava majoituksen keskusvaraamo, liikevaihto noin 3 miljoonaa euroa ja henkilökuntaa 3. Villi Pohjola Oy tuottaa elämyspalveluja, ylläpitää Luotsihotellia Hailuodossa ja Vaattungin kämppäkartanoa napapiirillä Rovaniemellä. Villin Pohjolan liikevaihto on noin miljoona euroa ja henkilökuntaa sesongista riippuen.  Lomarengas-konserni työllistää 46 henkilöä, ja päätoimipaikka on Helsingissä osoitteessa Sörnäisten rantatie 29.
Historiaa

Lomarengas sai alkunsa, kun maatilamatkailua alettiin organisoida Suomessa 1960-luvun taitteessa. Silloin tuettua sosiaalista lomatoimintaa järjestävä Lomaliitto sai ruotsalaiselta sisarjärjestöltään Resolta ajatuksen maatiloilla tapahtuvasta lomatoiminnasta sen omien lomakeskusten suosituimpina kesä- ja talvilomakausina. Vuonna 1964 Lomaliitolla oli tarjolla 1 200 vuodepaikkaa 200 maatalossa. Pian maatilalomia alkoi järjestää myös maatalousväen lomajärjestö Lomayhtymä tuotenimellä Sininen rengas. Lisäksi Suomen Matkailuliitto järjesti maatilamajoitusta Lapissa talvilomien aikana. Vuonna 1967 nämä kolme organisaatiota yhdistivät toimintansa Lomarengas ry:ksi. Vuonna 1974 Lomarenkaan varausjärjestelmässä oli 24 täysihoitoa tarjoavaa maatilaa ja 1 600 lomamökkiä, jotka tarjosivat yhteensä 7 850 vuodepaikkaa.
Lomarenkaalle 1970-luvun keskivaiheilla laadittu Lomalaidun-kehittämisohjelma toi yhdistykselle uusia tehtäviä, kuten alan yleinen kehittäminen ja maatilamatkailun markkinointi. Strategian muutos sai Lomaliiton eroamaan Lomarenkaasta, mutta sen tilalle saatiin pian uusiksi jäseniksi Autoliitto ja Suomen Yrittäjäin Keskusliitto. Vuosikymmenen lopulla Lomarengas sai käyttöönsä Keran ja Matkailun edistämiskeskuksen rahoituksella kehitetyn varausohjelmiston, joka hoiti ajantasaisesti myös maksuliikenteen. 1980-luvulla maatilamatkailua kehitettiin monin eri hankkein, kuten vuokramökkien suunnittelu- ja sisustustyökaluin ja vuokramökkien laatuluokitusjärjestelmin.
Vuoden 1997 lopulla Lomarenkaasta eriytettiin Lomalaidun ry, jonka tehtäväksi tuli maaseutumatkailun yleinen kehittäminen, varsinaisen vuokraustoiminnan jäädessä yhdistyksestä yhtiöksi muuttuneelle Lomarenkaalle.
Lomarenkaan pitkäaikaisena toimitusjohtajana vuodesta 1968 vuoteen 2001 toimi Unto Palminkoski. Vuodesta 2004 alkaen toimitusjohtajana on Juha-Pekka Olkkola.
Aiheesta muualla

Lomarenkaan www-sivut
Lombokinkoirankuono

| Lombokinkoirankuono> Uhanalaisuusluokitus |
| --- | --- |
 Elinvoimainen  
  
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Nisäkkäät Mammalia
Lahko::  Lepakot Chiroptera
Heimo::  Hedelmälepakot Pteropodidae
Suku::  Cynopterus
Laji::  nusatenggara
Kaksiosainen nimi
 Cynopterus nusatenggara  Kitchener & Maharadatunkamsi, 1991 

Alalajit
 Cynopterus nusatenggara nusatenggara  Cynopterus nusatenggara sinagai  Cynopterus nusatenggara wetarensis 
Katso myös
   Lombokinkoirankuono Wikispeciesissä   Lombokinkoirankuono Commonsissa 
Infobox OKVirheellinen NIMI-arvoIUCN-testi OK: 
Lombokinkoirankuono (Cynopterus nusatenggara) on Indonesiassa ja Itä-Timorissa elävä hedelmälepakkojen heimoon kuuluva lepakkolaji. Se erotettiin omaksi lajikseen Cynopterus brachyotiksesta vuonna 1991. Laji on yleinen ja laajalle levinnyt, mutta huonosti tunnettu. Se elää sademetsissä sekä häirityillä alueilla, kuten puutarhoissa. Ravinnokseen laji syö siitepölyä ja kasvien epidermiä.
Nisäkäsnimistötoimikunnan ehdotus lajin suomenkieliseksi nimeksi on lombokinkoirankuono.
Etelä-Savon kauppakamari

Etelä-Savon kauppakamari on merkittävä alueellinen vaikuttaja ja yritysten edunvalvoja, jonka toiminta-alueena on Etelä-Savon maakunta. Etelä-Savon kauppakamarin alaisuudessa toimivat kauppakamariosastot Mikkelissä, Pieksämäellä ja Savonlinnassa. Kauppakamarin tärkeimpänä tehtävänä on edistää yritysten toimintaa ja kasvua alueella. Jäsenistön tarpeet määrittävät vaikuttamisen kohteet ja painopisteet.
Toiminta

Kauppakamari tarjoaa yrityksille palveluita, vaikuttamista, tietolähteitä, edunvalvontaa, verkostoja sekä koulutuksia. Kauppakamarit ovat alueellinen, valtakunnallinen ja globaali yhteistyöverkosto.
Suomessa on 19 alueellista kauppakamaria, joiden kokoavana elimenä toimii Keskuskauppakamari.
Toiminta > Etelä-Savon kauppakamarin strategia > Missio

Elinvoimainen Etelä-Savo - Yrityksille hyvä Etelä-Savo on kaikille hyvä Etelä-Savo.
Toiminta > Etelä-Savon kauppakamarin strategia > Visio

Etelä-Savon kauppakamari on vahva vaikuttaja, haluttu kumppani, verkostojen rakentaja ja liikkeelle paneva voima.
Historia

1940 Mikkelin kauppakamariosasto perustettiin Kotkan kauppakamarin yhteyteen
1954 Mikkelin kauppakamariosastosta Mikkelin kauppakamari
1954 Savonlinnan kauppakamariosasto Mikkelin kauppakamarin yhteyteen
1964 Pieksämäen paikallisvaliokunta perustettiin
1977 Pieksämäen paikallisvaliokunnasta Pieksämäen kauppakamariosasto
1998 Mikkelin kauppakamarista Etelä-Savon kauppakamari
1998 Mikkelin kauppakamariosasto perustettiin Etelä-Savon kauppakamarin yhteyteen
Historia > Puheenjohtajat

Mikkelin kauppakamari (1954-1997)
1951 - 1964 Ensio Häyrinen
1965 - 1969 Eupo Komonen
1970 - 1973 Matti Pylkkänen
1974 Olavi Räsänen
1975 - 1977 Esko Tikka
1978 - 1979 Matti Toivakka
1980 - 1982 Juhani Oinonen
1983 - 1987 Heikki T. Kivijärvi
1988 - 1989 Olli Kumela
1990 - 1992 Heimo Heikkilä
1993 - 1995 Jukka Tikka
1996 - 1997 Martti Lappalainen
Etelä-Savon kauppakamari (1998-)
1998 - 2001 Paavo Sairanen
2002-2004 Matti Lipsanen
2005 - 2006 Leo Laukkanen
2007 Kaj Lindh
2008 - 2009 Esko Pitkänen
2010 - 2012 Antero Asikainen
2013 - 2014 Merja Auvinen
2015 - 2017 Heikki Hämäläinen
2018 - 2020 Antti Lipsanen
2021 - 2023 Jari Suomalainen
2024 - Mika Lemettinen
Historia > Toimitusjohtajat

1979 - 1983 Heikki Kosonen
1983 - 1987 Ilkka Moilanen
1987 - 1991 Jorma T. Hartikainen
1991 - 1996 Aulis Levä
1996 - 2018 Markku Kakriainen
2007 vt. toimitusjohtaja Pia Behm
2018 - Teppo Leinonen
Aiheesta muualla

Etelä-Savon kauppakamarin verkkosivusto
Keskuskauppakamari
Lentopallon miesten Pohjois-Amerikan olympiakarsinta 2012

Karsinta Lontoon olympiakisojen lentopalloturnaukseen suoritettiin Pohjois- ja Keski-Amerikan maiden osalta Long Beachissa, Kaliforniassa, Yhdysvalloissa 7. - 12. toukokuuta 2012. Yhdysvallat voitti kaikki ottelunsa ja selviytyi suoraan olympiakisoihin.
Sarjataulukot > Lohko A

| Joukkue | O | V3 | V2 | H1 | H0 | Erät | P |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  Yhdysvallat | 3 | 3 | 0 | 0 | 0 | 9-0 | 9 |  | 3-0 | 3-0 | 3-0 |
|  Meksiko | 3 | 2 | 0 | 0 | 1 | 6-4 | 6 | - |  | 3-1 | 3-0 |
|  Trinidad & Tobago | 3 | 1 | 0 | 0 | 2 | 4-6 | 3 | - | - |  | 3-0 |
|  Costa Rica | 3 | 0 | 0 | 0 | 3 | 0-9 | 0 | - | - | - |  |
Sarjataulukot > Lohko B

| Joukkue | O | V3 | V2 | H1 | H0 | Erät | P |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  Kanada | 3 | 3 | 0 | 0 | 0 | 9-0 | 9 |  | 3-0 | 3-0 | 3-0 |
|  Kuuba | 3 | 2 | 0 | 0 | 1 | 6-3 | 6 | - |  | 3-0 | 3-0 |
|  Puerto Rico | 3 | 1 | 0 | 0 | 2 | 3-6 | 3 | - | - |  | 3-0 |
|  Dominikaaninen tasavalta | 3 | 0 | 0 | 0 | 3 | 0-9 | 0 | - | - | - |  |
Pudotuspelit

| Puolivälierät  | Puolivälierät  | Puolivälierät  | Puolivälierät  | Puolivälierät  | Puolivälierät  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- | --- | --- |
| 1 | 10. toukokuuta | Walter Pyramid Hall |  Kuuba |  Trinidad ja Tobago | 3–0 | 25–18 | 25–13 | 25–16 |  |  |
| 2 | 10. toukokuuta | Walter Pyramid Hall |  Puerto Rico |  Meksiko | 3–1 | 25–21 | 25–23 | 20–25 | 25-19 |  |
| Välierät  | Välierät  | Välierät  | Välierät  | Välierät  | Välierät  | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- | --- | --- |
| 1 | 11. toukokuuta | Walter Pyramid Hall |  Kanada |  Puerto Rico | 3–2 | 22–25 | 25–23 | 19–25 | 25-23 | 15-11 |
| 2 | 11. toukokuuta | Walter Pyramid Hall |  Yhdysvallat |  Kuuba | 3–1 | 21–25 | 25–18 | 25–17 | 25-16 |  |
| sijat 5-8  | sijat 5-8  | sijat 5-8  | sijat 5-8  | sijat 5-8  | sijat 5-8  | 1. erä | 2. erä | 3. erä | 4. erä | 5. erä |
| 3 | 11. toukokuuta | Walter Pyramid Hall |  Meksiko |  Costa Rica | 3–0 | 25–19 | 25–19 | 25–16 |  |  |
| 4 | 11. toukokuuta | Walter Pyramid Hall |  Dominikaaninen tasavalta |  Trinidad ja Tobago | 3–1 | 25–21 | 22–25 | 27–25 | 25-19 |  |
| Sijoitusottelut | Sijoitusottelut | Sijoitusottelut | Sijoitusottelut | Sijoitusottelut | Sijoitusottelut | 1>  erä | 2>  erä | 3>  erä | 4>  erä | 5>  erä |
| --- | --- | --- | --- | --- | --- | --- | --- | --- | --- | --- |
| 1-2 | 12. toukokuuta | Walter Pyramid Hall |  Yhdysvallat |  Kanada | 3–0 | 28–26 | 25–18 | 25–20 |  |  |
| 3-4 | 12. toukokuuta | Walter Pyramid Hall |  Kuuba |  Puerto Rico | 3–0 | 25–20 | 25–21 | 25–15 |  |  |
| 5-6 | 12. toukokuuta | Walter Pyramid Hall |  Meksiko |  Dominikaaninen tasavalta | 3–0 | 25–21 | 25–16 | 25–21 |  |  |
| 7-8 | 12. toukokuuta | Walter Pyramid Hall |  Trinidad ja Tobago |  Costa Rica | 3–1 | 25–18 | 25–23 | 20–25 | 25-19 |  |
Yhdysvallat olympiaturnaukseen. Kuuba ja Puerto Rico jatkavat maailmankarsintaan ranking sijoitustensa ansiosta.
Lomariopsidaceae

| Lomariopsidaceae |
| --- | --- |
 Lomariopsis tenuifolia
Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Sanikkaiset Pteridophyta
Alakaari::  Saniaiset Pteridophytina
Luokka::  Polypodiopsida
Lahko::  Polypodiales
Heimo::  Lomariopsidaceae  Alston
Katso myös
   Lomariopsidaceae Wikispeciesissä   Lomariopsidaceae Commonsissa 
Infobox OKNimi-testi OK: 
Lomariopsidaceae on Polypodiales-lahkoon kuuluva pienehkö saniaisheimo. Siihen kuuluu neljä sukua ja noin 40 lajia, joista lähes kaikki kuuluvat viirusaniaisten (Lomariopsis) sukuun. Muissa suvuissa on vain yksi tai kaksi lajia kussakin.
Sukuja

Cyclopeltis
Lepidoneuron
Lomariopsis – viirusaniaiset
Thysanosoria
Aiheesta muualla

Laji.fi: Lomariopsidaceae
Integrated Taxonomic Information System (ITIS): Lomariopsidaceae (englanniksi)
Global Biodiversity Information Facility (GBIF): Lomariopsidaceae (englanniksi)
Flora of China: Lomariopsidaceae (englanniksi)
Likolammi (Hämeenlinna, Kukkolankulma)

| Likolammi |
| --- | --- |
Valtiot:  Suomi
Maakunnat:  Kanta-Häme
Kunnat:  Hämeenlinna
Koordinaatit:  60°48′28″N, 24°23′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Hyvikkälänjoen valuma-alue (35.88)
Laskuoja:  Sirkkaoja 
Järvinumero:  35.886.1.011
Mittaustietoja
Pinnankorkeus:  100,2 m  
Rantaviiva:  0,525 km  
Pinta-ala:  1,728 ha  
 fiLikolammi 
Likolammi  on Kanta-Hämeessä Hämeenlinnassa Kukkolankulman kylän lähellä sijaitseva lampi.
Maantietoa

Lammen pinta-ala on 1,7 hehtaaria ja se on 200 metriä pitkä ja 150 metriä leveä. Lampi sijaitsee Viialan Vaimaroiselta Valajärven eteläpuolelle Väihikkälään kulkevan harjujakson jäätikköjokimuodostumassa. Lammen eteläpäästä alkaa Kaakkolammin länsipuolelle jatkuva harju ja lammen itäpuolella kulkee mutkitellen toinen harju. Näiden välissä oleva Likolammi voi olla suppa, mikä selittäisi harjun katkeamisen ja kääntymisen mutkalle. Lammen ympärillä on suota, jota reunustaa harjujen rinteet. Kaakkoon kulkevan Kaakkomäen kärki ulottuu lammen rantaan asti ja koillisranta on toisen harjun rinnettä . Sen rantaviivan pituus on 550 metriä ja sen harjun rinteiden rannoille on rakennettu vähintään kaksi vapaa-ajan asuntoa. Niille johtaa tiet yhdystieltä 13631.
Vesistösuhteet

Lampi sijaitsee Kokemäenjoen vesistössä Vanajan reitin valuma-alueella Hyvikkälänjoen valuma-alueeseen, johon Kaartjoen alaosan alue kuuluu. Lammen vedenpinnan korkeus on 100,2 metriä mpy. Lammen ympäröivää suota on hieman ojitettu ja kolme suo-ojaa on johdettu lampeen. Lampeen laskee kaakosta Sirkkaoja, joka on 8,5 metriä ylempänä sijaitsevan Kaakkolammin laskuoja, ja sen oma laskuoja laskee kymmenen metriä alempana olevaan Paloniitunjärveen.